En die Oscar gaan aan…Mark Mangini, Theo Green, Ron Bartlett en gaste ontvang die Oscar vir beste klankbaan namens die rolprent ‘Dune’. (Foto: Neilson Barnard / Getty Images via AFP) Die wetenskapfiksie-rolprent Dune was Sondagaand die groot wenner toe die 94ste Oscar-toekennings in die Dolby-teater in Los Angeles in die VSA uitgedeel is. Dié rolprent het Oscars in ses kategorieë, waaronder beste kinematografie, opgeraap. Jessica Chastain is met die Oscar as beste aktrise vir haar rol in The Eyes of Tammy Faye vereer terwyl Will Smith die Oscar as beste akteur gewen het vir sy rol in die fliek King Richard. Die rolprent CODA het die gesogte goue beeldjie ontvang vir beste fliek. Jessica Chastain het die Oscar vir beste aktrise gewen. (Foto: Frederic J. Brown / AFP) Will Smith het die Oscar vir beste akteur gewen. (Foto: Robyn Beck / AFP) Hier is ŉ lys van wenners in die hoofkategorieë: Beste fliek CODA Beste regisseur Jane Campion, The Power of the Dog Beste aktrise Jessica Chastain, The Eyes of Tammy Faye Beste akteur Will Smith, King Richard Beste akteur in ŉ ondersteunende rol Troy Kotsur, CODA Beste aktrise in ŉ ondersteunende rol Ariana DeBose, West Side Story Beste dokumentêr Summer of Soul Beste animasieprent Encanto Beste oorspronklike draaiboek Belfast – Kenneth Branagh Beste aangepaste draaiboek CODA – Sian Heder Beste oorspronklike klankbaan Dune – Hans Zimmer Beste kinematografie Dune Beste buitelandse fliek Drive my Car (Japan)